Slik var Lettermans siste topp ti-liste
Siden David Letterman gikk over til CBS og startet sitt «The Late Show», har et fast element i programmene være en topp ti-liste. På 22 år har han laget 4605 slike lister. Gjennom årene har mange kjendiser bidratt til å lese opp punktene på listen, og i det alle siste programmet var det et virkelig elitelag av amerikanske kjendiser som hadde stilt opp for Letterman.Temaet for listen var «Topp ti ting jeg alltid har hatt lyst til å si til Dave», og for hvert punkt var det en ny kjendis som leste opp en setning. Listen lød som følger: 10. Skuespiller Alec Baldwin: Av alle talkshow, er ditt det mest praktiske i forhold til hvor jeg selv bor. 9. Journalist Barbara Walters: Visste du at du bruker den samme parfymen som Muammar Gaddafi? 8. Komikerlegende Steve Martin: Den omfattende plastiske kirurgien du har gjennomgått var nødvendig – men en tabbe. 7. Komiker Jerry Seinfeld: Jeg vet virkelig ikke hva jeg skal gjøre når du ikke er på luften lenger. Eller vent, jeg kom på noe: Jeg kommer til å klare meg helt fint. 6. Skuespiller Jim Carrey: For å være helt ærlig, Dave, så har jeg alltid syntes at du overspiller. 5. Skuespiller Chris Rock: Jeg er bare glad for at de gir programmet videre til en annen hvit fyr. 4. Skuespiller Julia Louis-Dreyfus: Takk for at jeg får være med i nok en enormt skuffende sesongavslutning. 3. Quarterback Peyton Manning: Dave, du har betydd like mye for komedie som meg. 2. Skuespiller Tina Fey: Takk for at du endelig har bevist at også menn kan være morsomme. 1. Skuespiller Bill Murray: Dave, jeg kommer aldri til å ha de pengene jeg skylder deg. VG+: Norske kjendisers møte med David LettermanProgrammet startet med at USAs siste fire presidenter, George H. Bush, Bill Clinton, George W. Bush og Barack Obama alle gjentok setningen «Vårt lange, nasjonale mareritt er enedelig over» - en setning president Gerald Fords tidligere kom med om Watergate-skandalen. Letterman fremførte så sin sedvanlige åpningsmonolog til stor applaus, og kunne blant annet vise frem sin egen The Simpsons-sketsj. Resten av avslutningsprogrammet besto av gamle klipp fra programmet, blant annet et innslag med Lettermans mange møter med barn og en gammel sketsj hvor programlederen prøver seg som Taco Bell-ansatt. Det ble også vist et innslag som viser hvordan programmets redaksjon jobber sammen med Letterman om de ulike sendingene, og programlederen brukte mye tid på å takke de mange menneskene som har jobbet sammen med ham på programmet. – Jeg mener helt ærlig at det er veldig, veldig mange som fortjener mer ære for dette programmet enn jeg gjør selv, sa Letterman. Programmet ble avsluttet med at bandet Foo Fighters spilte låten «Everlong» mens historiske bilder at David Letterman rullet over skjermen. – Takk og god natt, avsluttet Letterman - som vanlig. Kommentar om Lettarman:Den ultimate newyorkerDet siste programmet ble spilt inn i Ed Sullivan Theater på Broadway natt til torsdag norsk tid, og ble sendt på ABC tidlig torsdag morgen. Flere timer før den aller siste innspillingen av «Late Show with David Letterman» startet var køene lange mellom 53rd og 54th Street på Broadway. Etter innspillingen møtte VG ekteparet Angela og Glen Stanton, som har tatt den lange turen fra Atlanta for å være publikum. – Det var fantastisk, formidabelt og historisk, sier Angela. Både hun og ektemannen har fått skredderskydd t-skjorter for anledningen hvor det står «Thanks Dave». – Ble Letterman emosjonell? – Han ble så emosjonell som Dave kan bli. Letterman har holdt det gående siden 1982, først med «Late Night with David Letterman» på NBC, som fra 1993 ble til «Late Show with David Letterman» på CBS. I løpet av disse årene har han også hatt besøk av flere norske, blant annet av Mona Grudt som nylig avslørte hva han hvisket inn i øret hennes.
Siden 1993 har David Letterman presentert over 4600 lister i programmet sitt. I sitt siste program stilte et topplag av kjendiser opp for programlederen.